smcproject/ml-wiki-sentences huggingface dataset:
ഫാദർ റാസിൻ, ഫ്രഞ്ച് ഗണിതശാസ്ത്രജ്ഞരായ ഏലീ കർട, ഴാക്ക് അഡമാർ എന്നിവരുമായി ചേർന്ന് അദ്ധ്യയനം നടത്തിയിരുന്നു.
പിൽക്കാലത്ത് ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ നിന്നു ബിരുദാനന്തര ബിരുദവും മുംബൈ സർവ്വകലാശാലയിൽ നിന്നു ഡോക്ടറേറ്റും നേടിയ  നരസിംഹൻ വിവിധ ഗവേഷണ സ്ഥാപനങ്ങളിൽ സേവനം  അനുഷ്ഠിച്ചിട്ടുണ്ട്.
നരസിംഹൻ - ശേഷാദ്രി സിദ്ധാന്തം രൂപപ്പെടുത്തിയതിൽ നരസിംഹന്റെ പങ്ക് ഗണനീയമാണ്.
ബഹുമതികൾ ശാന്തി സ്വരൂപ് ഭട്നാഗർ പുരസ്ക്കാരം.
(1975) മൂന്നാംലോക ഗണിതശാസ്ത്ര പുരസ്കാരം (1987) പദ്മഭൂഷൺ (1990) ബ്രിട്ടീഷ് റോയൽ സൊസൈറ്റി അംഗത്വം കിങ് ഫൈസൽ അന്താരാഷ്ട്ര ശാസ്ത്ര പുരസ്ക്കാരം , പുറം കണ്ണികൾ Artless innocents and ivory-tower sophisticates: Some personalities on the Indian mathematical scene Archived 2016-03-04 at the Wayback Machine .
- M. S. Raghunathan എം.എസ്. നരസിംഹൻ at the Mathematics Genealogy Project .
അവലംബം M. S. Narasimhan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എം.എസ്. മണി (പത്രപ്രവർത്തകൻ)
കേരളത്തിലെ ഒരു പത്രപ്രവർത്തകനാണ് എം.എസ്. മണി .
നിലവിൽ കലാകൗമുദി വാരികയുടെ പത്രാധിപരാണ്.
1941-ൽ കെ.സുകുമാരന്റെയും മാധവി സുകുമാരന്റെയും മകനായി കൊല്ലത്താണ് എം.എസ്. മണി ജനിക്കുന്നത്.
1961-ൽ കേരളകൗമുദിയിൽ സ്റ്റാഫ് റിപ്പോർട്ടറായി പ്രവർത്തനമാരംഭിച്ചു.
ദൽഹിയിൽ പത്രത്തിന്റെ പാർലമെന്റ് കറസ്പോണ്ടന്റ് ആയി പ്രവർത്തിച്ചുവന്നു.
1965-ൽ പത്രത്തിന്റെ എഡിറ്റോറിയൽ ചുമതല പിതാവായ കെ. സുകുമാരനൊപ്പം ഏറ്റെടുത്തു.
കസ്തൂരി ഭായ് ആണ് ഭാര്യ.
കലാകൗമുദി
1975-ൽ എം.എസ്. മണി കലാകൗമുദി പ്രസിദ്ധീകരണങ്ങൾക്ക് തുടക്കമിട്ടു.
മുംബൈയിൽ നിന്ന് കലാകൗമുദി ദിനപത്രം പ്രസിദ്ധീകരിച്ചു തുടങ്ങി.
ബഹുമതികൾ 2018ലെ സ്വദേശാഭിമാനി -കേസരി പുരസ്‌കാരം അംബേദ്കർ പുരസ്കാരം അവലംബം
ഊതിക്കാച്ചിയ പൊന്ന്
ഷണ്മുഖപ്രിയ ഫിലിംസിന്റെ ബാനറിൽ പി.കെ. ജോസഫ് സംവിധാനം ചെയ്ത മലയാള ചലച്ചിത്രമാണ് ഊതിക്കാച്ചിയ പൊന്ന് .
ജോൺ ആലുങ്കലിന്റെ കഥയ്ക്ക് ഡോക്ടർ പവിത്രൻ തിരക്കഥയും സംഭാഷണവുമെഴുതി.
1981ൽ പ്രദർശനത്തിനെത്തിയ ഈ ചിത്രത്തിൽ ശങ്കർ , മോഹൻലാൽ , മമ്മൂട്ടി , പൂർണ്ണിമ ജയറാം , റോജ രമണി തുടങ്ങിയവരാണ് പ്രധാനവേഷങ്ങളിൽ അഭിനയിച്ചത്.
അവലംബം ↑ ഊതിക്കാച്ചിയ പൊന്ന് - മലയാളചലച്ചിത്രം.
കോം ↑ ഊതിക്കാച്ചിയ പൊന്ന് - മലയാളസംഗീതം.
ഊത്തുക്കാട് വെങ്കടസുബ്ബയ്യർ ഇംഗ്ലീഷ് വിലാസം https://ml.wikipedia.org/wiki/Oottukkadu_Venkata_subbaiyyar
കർണാടക സംഗീതത്തിലെ പ്രസിദ്ധനായ വാഗ്ഗേയകാരൻ ആണ് ഊത്തുക്കാട് വെങ്കടസുബ്ബയ്യർ ( തെലുഗ് : ఊత్తుక్కాడు వెంకట కవి , തമിഴ് : ஊத்துக்காடு வேங்கட கவி .
ഊത്തുക്കാട് വെങ്കിട കവി എന്നും അറിയപ്പെടുന്നു .
എ.ഡി.1700നും 1765നും ഇടയിൽ ജീവിച്ചിരുന്നു എന്നു കണക്കാക്കപ്പെടുന്ന ഇദേഹത്തിന്റെ ഗാനങ്ങൾ അതീവ ഹ്യദ്യമാണ് .
പ്രധാനമായും കൃഷ്ണ ഭക്തിഗാനങ്ങളാണ് ഇദ്ദേഹം എഴുതിയത് .
ഇദ്ദേഹത്തിന്റെ “ തായേ യശോദ ഉന്തൻ ആയർ  ആയർകുലത്തുദിത്ത ” എന്ന ഗാനം കാവ്യാത്മകതയും സംഗീതവും മനോഹരമായി ഇഴച്ചേർന്ന കൃതിയാണ്.
നൃത്തങ്ങളിൽ
ഭരതനാട്യത്തിലും കുച്ചിപ്പുടിയിലും ഇദ്ദേഹത്തിന്റെ ഗാനങ്ങൾ ഉപയോഗിക്കുന്നുണ്ട്.
നൃത്തങ്ങൾക്ക് ഉപയോഗിച്ചുവരുന്ന ചില കൃതികൾ ഇവയാണ്‌‍.
മരഗതമണിമയചേല - ആരഭി സ്വാഗതം കൃഷ്ണ - മോഹനം അലൈപായുതേ - കാനഡ പാൽവടിയും മുഖം - നാട്ടക്കുറിഞ്ഞി കുഴലൂതി മനമെല്ലാം - കാംബോജി ആടാത് അശങ്കാത്വാ - കേദാരഗൗള നീരദ സമനീലകൃഷ്ണ - ജയന്തശ്രീ അവലംബം ↑ പുറം കണ്ണികൾ Web site dedicated Oottukkadu Venkata Kavi at www.geocities.com
ഊനകാകളി
കാകളിവൃത്തത്തിന്റെ ഈരടികളിൽ രണ്ടാം പാദത്തിന്റെ അവസാനത്തിൽ ഒരു വർണ്ണം കുറഞ്ഞ് കാണപ്പെടുന്ന വൃത്തമാണ്‌ ഊനകാകളി .
ഒന്നിൽ കൂടുതൽ വർണ്ണങ്ങൾ കുറഞ്ഞാലും അത് ഊനകാകളി എന്ന വിഭാഗത്തില്പെടും.
ലക്ഷണം “ രണ്ടാം പാദാവസാനത്തിൽ വരുന്നോരുഗണത്തിന്‌
വർണ്ണമൊന്ന് കുറഞ്ഞീടിൽ ഊനകാകളിയാമത് ” ഉദാഹരണങ്ങൾ
നിത്യവുമാവഴി പോയിടാറുണ്ടു ഞാൻ സത്യസൌന്ദര്യസന്ദർശനോത്സാഹി
രാമനും സീതയും വാണൊരക്കാലത്തെ പാടിപ്പുകഴ്ത്തുന്നു മാനവരിന്നും വൃത്തമഞ്ജരിയിലെ വൃത്തങ്ങൾ
ഊനഭംഗം ഇംഗ്ലീഷ് വിലാസം https://ml.wikipedia.org/wiki/Meiosis Events involving meiosis, showing chromosomal crossover
യൂക്കാരിയോട്ടുകളിൽ പ്രത്യുൽപ്പാദന കോശങ്ങളായ പുംബീജങ്ങളുടേയും അണ്ഡകോശങ്ങളുടേയും ഉത്പാദനത്തിന് സഹായിക്കുന്ന കോശവിഭജനരീതിയാണ് ഊനഭംഗം .
കോശവിഭജനം വഴി പുതിയ കോശങ്ങളുണ്ടാകുകയും അതിലെ ക്രോമസോമുകളുടെ എണ്ണം മാതൃകോശത്തിന് സമാനമായിരിക്കുകയും ചെയ്യുന്ന ക്രമഭംഗരീതിയിൽ നിന്ന് വ്യത്യസ്തമാണ് ഊനഭംഗം.
ക്രോമസോം ഭാഗങ്ങൾ പരസ്പരം കൈമാറ്റം ചെയ്യുന്നതുവഴി ജീൻ മിശ്രണം സാദ്ധ്യമാകുന്നതിലൂടെ പുതിയ തലമുറയിൽ പാരമ്പര്യസ്വഭാവങ്ങളിൽ നിന്നും വ്യത്യസ്ത്വഭാവങ്ങളുള്ള (വ്യതിയാനം) പുതിയ കോശങ്ങൾ രൂപപ്പെടുന്നു.
ഒരു കോശത്തിൽ നിന്നും ഊനഭംഗം വഴി നാല് പുത്രികാ കോശങ്ങൾ ഉണ്ടാകുന്നു എന്ന പ്രത്യേകതയും ഊനഭംഗത്തിനുണ്ട്.
സൂക്ഷ്മജീവികളായ ആർക്കിയ അഥവാ ബാക്ടീരിയകളിൽ ദ്വിവിഭജന (binary fission) ത്തിനുപുറമേ ഊനഭംഗത്തിനുതുല്യമായി ബാക്ടീരിയൽ ട്രാൻസ്ഫോർമേഷൻ എന്ന ജനിതകവസ്തു കൈമാറ്റപ്രക്രിയയുമുണ്ട്.
മിക്ക സസ്യങ്ങളിലും പ്രോട്ടിസ്റ്റുകളിലും ഊനഭംഗത്തിലൂടെ രേണുക്കൾ അഥവാ സ്പോറുകൾ രൂപപ്പെടുകയും ബീജസംയോഗം കൂടാതെതന്നെ ഇവ വളർന്ന് പൂർണ്ണജീവിയായിത്തീരുകയും ചെയ്യുന്നു.
1876 ൽ ജർമ്മൻ ജീവശാസ്ത്രകാരനായ ഓസ്കാർ ഹെർട്ട്‌വിഗ്(Oscar Hertwig) ആണ് കടൽച്ചേനകളിൽ (Sea Urchin) ആദ്യമായി ഊനഭംഗപ്രക്രിയ കണ്ടെത്തുന്നത്.
ബെൽജിയൻ ജന്തുശാസ്ത്രകാരനായ  എഡ്വേർഡ് വാൻ ബെനഡീൻ(Edouard Van Beneden)1883ൽ ചിലയിനം ഉരുണ്ട വിരകളിൽ (viz., Ascaris) മുട്ടകളിൽ നടക്കുന്ന ഊനഭംഗപ്രക്രിയ വിശദീകരിച്ചു.
1890 ൽ ജർമ്മൻ ജീവശാസ്ത്രകാരനായ ആഗസ്റ്റ് വെയിസ്‌മാൻ(August Weismann) രണ്ട് കോശവിഭജനഘട്ടങ്ങളുണ്ടെങ്കിലേ നാല് പുത്രികാകോശങ്ങൾ ഊനഭംഗം വഴി ഉണ്ടാകൂ എന്ന് തെളിയിക്കുകയും ഊനഭംഗത്തിന് പ്രത്യുൽപ്പാദനത്തിലും പാരമ്പര്യസ്വഭാവകൈമാറ്റത്തിലും ഉള്ള പ്രാധാന്യം വെളിച്ചത്തുകൊണ്ടുവരികയും ചെയ്തു.
1911 ൽ അമേരിക്കൻ ജനിതകശാസ്ത്രകാരനായ തോമസ് പണ്ട് മോർഗൻ(T.H.Morgan) ഡ്രോസോഫിലയിൽ (പഴയീച്ച- Drosophila melanogaster) ക്രോസിംഗ് ഓവർ (Crossing over) നിരീക്ഷിക്കുകയും ക്രോമസോമുകളിലൂടെയാണ് ജീനുകളുടെ പാരമ്പര്യപ്രേഷണം സാധ്യമാകുകയുള്ളൂ എന്ന് ആദ്യമായി വിശദീകരിച്ചു.
ഊനഭംഗം (Meiosis) എന്ന വാക്ക് 1905 ൽ ജെ.ബി. ഫാർമറും (J.B Farmer) ജെ. ബി. മൂറും (J.B Moore) ആണ് നൽകിയത്.
ഊനഭംഗത്തിന് മിയോസിസ് 1 എന്നും മിയോസിസ് 2 എന്നും രണ്ടുഘട്ടങ്ങളുണ്ട്.
മിയോസിസ് 1
കോശചക്രത്തിലെ (Cell Cycle) പ്രധാനഘട്ടമായ ഇന്റർഫേയ്സിൽ G1, S, G2 ഘട്ടങ്ങളിലൂടെ കടന്നുവരുന്ന കോശം തുടർന്ന് മിയോസിസ് 1 ഘട്ടത്തിലേയ്ക്ക് പ്രവേശിക്കുന്നു.
സരൂപക്രോമസോമുകളുടെ ജോടികൾ പരസ്പരം വേർപെടുന്നു.
ഈ വിഭജനഫലമായി ഒരു കോശത്തിൽ നിന്നും രണ്ട് പുതിയ കോശങ്ങൾ രൂപപ്പെടുകയും ഓരോന്നിലും മാതൃകോശത്തിന്റെ ക്രോമസോമിന്റെ പകുതിമാത്രം ഉണ്ടായിരിക്കുകയും ചെയ്യും.
ഈ ഘട്ടത്തിൽ മിയോസിസ് 1 ലുണ്ടായ രണ്ട് കോശങ്ങളിൽ നിന്ന് നാല് പുത്രികാകോശങ്ങൾ രൂപപ്പെടുന്നു.
പ്രോഫേയ്സ് 1 == ലെപ്റ്റോട്ടീൻ സൈഗോട്ടീൻ പാക്കിറ്റീൻ ഡിപ്ലോട്ടീൻ ഡയാകൈനസിസ് മെറ്റാഫേയ്സ് 1 അനാഫേയ്സ് 1 ടീലോഫേയ്സ് 1 മിയോസിസ് 2 പ്രോഫേയ്സ് 2 മെറ്റാഫേയ്സ് 2 അനാഫേയ്സ് 2 ടീലോഫേയ്സ് 2 ഊനഭംഗത്തിന്റെ ധർമ്മം പരിണാമപരമായ പ്രാധാന്യം ഊനഭംഗത്തിലെ തെറ്റുകൾ അവലംബം
ഊനതരംഗിണി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തരംഗിണിയിലെ ഈരടികളിൽ രണ്ടാമത്തെ വരിയിൽ രണ്ട് ഗണം കുറവായി വരുകയാണെങ്കിൽ അത്തരം വരികൾ ഊനതരംഗിണി എന്ന വൃത്തത്തിൽപ്പെടുന്നു .
രണ്ടാമത്തെ വരിയിൽ മാത്രമല്ല ഒന്നാം വരിയിൽ ഗണം കുറവായി വന്നാലും ഊനതരംഗിണി എന്ന വൃത്തമാകും.
ലക്ഷണം “ രണ്ടാം പാദേ ഗണം രണ്ടു
കുറഞ്ഞൂന തരംഗിണി ” വൃത്തമഞ്ജരിയിലെ വൃത്തങ്ങൾ
ഊന്നിൻമൂട്
കേരള ത്തിലെ കൊല്ലം ജില്ലയിൽ ഇലകമൺ ഗ്രാമപഞ്ചായത്തിലുള്ള ഒരു ഗ്രാമമാണ് ഊന്നിൻമൂട് .
പാരിപ്പള്ളി നിന്ന് ഏകദേശം 5 കിലോമീറ്റർ അകലെയാണ് ഊന്നിൻമൂട് സ്ഥിതിചെയ്യുന്നത്.
ആരാധനാലയങ്ങൾ ക്ഷേത്രങ്ങൾ ഊന്നിൻമൂട് പുത്തൻവീട് ദേവീക്ഷേത്രം ശ്രീമുരുഗൻ ക്ഷേത്രം പുത്തൻവിള ക്ഷേത്രം അവലംബങ്ങൾ 1 2 3
ഊതിയൂർ
തെക്കേ ഇന്ത്യൻ സംസ്ഥാനമായ തമിഴ്‌നാട്ടിലെ തിരുപ്പൂർ ജില്ലയിലെ കാംഗേയം താലൂക്കിലെ ഒരു ചെറിയ പട്ടണമാണ് ഊതിയൂർ .
പൊന്യുത്തി മലനിരകളുടെ താഴ്‌വരയിൽ സ്ഥിതി ചെയ്യുന്ന ഉതിയൂർ കുന്നുകൾ എന്നറിയപ്പെടുന്ന ഈ നഗരം വേലായുധസ്വാമി ക്ഷേത്രത്തിന്റെയും കൊങ്കുന സിത്തറിന്റെ വാസസ്ഥലത്തിന്റെയും വിനോദസഞ്ചാര കേന്ദ്രമാണ്.
കൊങ്കുനാട്ടിലെ പ്രസിദ്ധമായ മുരുകൻ ക്ഷേത്രങ്ങളിൽ ഒന്നാണിത്.
ഈറോഡിനെയും പഴനിയെയും ബന്ധിപ്പിക്കുന്ന സംസ്ഥാനപാത 83A (തമിഴ്നാട്) യിലാണ് ഈ പട്ടണം സ്ഥിതി ചെയ്യുന്നത്.
ഇത് കാങ്ങേയത്തുനിന്ന് 14 കി.
, ധാരാപുരത്ത് നിന്ന് 18 കി.
, വെള്ളക്കോവിലിൽ നിന്ന് 24 കി.
മീ, ജില്ലാ ആസ്ഥാനമായ തിരുപ്പൂരിൽ നിന്ന് 38 കിലോമീറ്റർ, ഈറോഡിൽ നിന്ന് 60 കി.
ഊത്ത
കാലവർഷത്തിന്റെ ആരംഭദിശയിൽ പ്രജനനം നടത്താൻ  മത്സ്യങ്ങൾ കൂട്ടത്തോടെ നടത്തുന്ന ദേശാന്തരഗമനമാണ് ഊത്ത (ഫ്ലഡ്പ്ലെയിൻ ബ്രീഡിങ്ങ് റൺ).
ഊത്തൽ , ഊത്തയിളക്കം , ഊത്തകയറ്റം എന്നിങ്ങനെയും അറിയപ്പെടുന്നു.
തെക്കുപടിഞ്ഞാറൻ കാലവർഷം ജൂൺ ആദ്യത്തോടെ കേരളത്തിലെത്തും.
കേരളം അടക്കം പല പ്രദേശങ്ങളിലെയും നല്ലൊരു ശതമാനം മത്സ്യങ്ങൾക്കും പ്രജനനകാലം ഈ തെക്കുപടിഞ്ഞാറൻ കാലവർഷത്തിന്റെ വരവാണ്.
ശുദ്ധജലാശയ മത്സ്യങ്ങൾ  കാലവർഷം കൊണ്ട് വെള്ളം കെട്ടുന്ന വയലുകൾ,  ചെറുതടാകങ്ങൾ, കൈത്തോടുകൾ,  കൃത്രിമ കനാലുകൾ, ചതുപ്പുകൾ തുടങ്ങിയ ഇടങ്ങളിലേക്ക് കൂട്ടത്തോടെ നദികളിൽ  നിന്നും മറ്റും സഞ്ചരിച്ചു ചെന്ന് പ്രജനനം നടത്തി തിരിച്ചുപോകുന്നു.
മൺസൂണിന്റെ ആദ്യ ആഴ്ചയിലാണിത് സംഭവിക്കുക.
ഊത്തപിടിത്തം
മൺസൂണിന്റെ ആദ്യ ആഴ്ചകളിൽ പ്രജനനത്തിനായി മത്സ്യങ്ങൾ നടത്തുന്ന ഈ ഗമനത്തിൽ ഇവയെ മനുഷ്യൻ ഭക്ഷണത്തിനായി പിടിച്ചെടുക്കുന്നു.
ഇത് ഊത്തപിടുത്തും എന്നറിയപ്പെടുന്നു.
വേനലിന് ശേഷം ആദ്യമെത്തുന്ന പുതുമഴയിലാണ് തോടുകളിലും പാടശേഖരങ്ങളിലും മീനുകൾ കയറുന്നത്.
പരൽ , വരാൽ , കൂരി , കുറുവ , ആരൽ , മുഷി , പുല്ലൻ , മഞ്ഞക്കൂരി , കോലാൻ , പള്ളത്തി , മനഞ്ഞിൽ , കരിപ്പിടി തുടങ്ങിയ മീനുകളാണ് ഊത്തയ്ക്ക് കൂടുതലായും കണ്ടുവരുന്നത്.
ഊത്തകയറ്റത്തിന്റെ സമയത്ത് മീൻ പിടിക്കാൻ എളുപ്പവുമാണ്.
പുതുവെള്ളത്തിലേക്കുള്ള മീനിന്റെ പാതകളിലെ തന്ത്രപരമായ ഇടങ്ങളിൽ ഇവയെ കൂട്ടത്തോടെ കിട്ടും എന്നതു തന്നെ കാരണം.
പ്രജനകാലത്ത് നടത്തുന്നതായതുകൊണ്ട് ഊത്തപിടുത്തം മത്സ്യങ്ങളുടെ വംശനാശത്തിന് കാരണമാകുന്നുണ്ട്.
ശുദ്ധജലമത്സ്യങ്ങളെ പിടികൂടുന്നത് നിയമംമൂലം നിരോധിച്ചിട്ടുള്ളതാണ്.
എങ്കിലും കേരളത്തിൽ ഊത്ത പിടിത്തം സജീവമാണ്.
ഇത് മത്സ്യങ്ങളുടെ നാശത്തിന് കാരണമാകുന്നു.
വിവിധ ഊത്തപിടുത്ത രീതികൾ വെട്ട്
ഊത്തയിളകുമ്പോൾ പുതുവെള്ളത്തിൽ, പ്രധാനമായും വയലിലെ ചാലുകളിലും കൈത്തോടുകളിലും രാത്രി വെട്ടുകത്തിയും ടോർച്ചുമായി  ഇറങ്ങി ആളുകൾ വരാൽ, മുഷി  തുടങ്ങിയ മീനിനെ വെട്ടിപ്പിടിക്കും.
ഒറ്റാൽ
മുളയോ ഈറയോ കൊണ്ട് നിർമ്മിച്ച രണ്ടറ്റവും തുറന്ന കോൺ ആകൃതിയുള്ള ഉപകരണം ഉപയോഗിച്ച് ആഴം കുറഞ്ഞ സ്ഥലങ്ങളിൽ മീൻപിടിക്കാറുണ്ട്.
ഇതും  രാത്രി വെളിച്ചം ഉപയോഗിച്ചാണ്  മിക്കപ്പോഴും ചെയ്യാറ്.
തീരെ ആഴം കുറഞ്ഞ ഇടങ്ങളിൽ നിന്നും മിതമായ അളവിൽ മീൻ കിട്ടും.
കുത്തുവല
രണ്ട് ദണ്ഡുകൾക്കുള്ളിൽ കൂടുപോലെയുള്ള ചെറിയ വലയുമായി ഒഴുക്കുള്ള ഇടങ്ങളിൽ താഴ്തി നിൽക്കുകയും വലയിൽ മീൻ കയറിയാൽ പൊക്കി അതിനെ പിടിക്കുകയും ചെയ്യുന്ന രീതിയാണിത്.
പത്താഴം
മീനുകൾ സഞ്ചരിക്കുമ്പോൾ അവയുടെ സഞ്ചാരപഥം അടച്ച് കെണിയിലാക്കുന്ന രീതിയാണിത് (fishing weirs).
പ്രജനനകാലം  ശുദ്ധജലമത്സ്യങ്ങൾ പുതുവെള്ളത്തിലേക്ക് കയറുന്ന  വഴികൾ കണ്ടെത്തി അവയിൽ പത്താഴം കെട്ടും.
മീനുകൾക്ക് കുടുങ്ങാനുള്ള കെണിയൊരുക്കി ബാക്കി ഇടങ്ങൾ അടച്ചുകെട്ടുകയാണ് ചെയ്യാറ്.
ഇങ്ങനെ ചെയ്താൽ ആ  വഴിസഞ്ചരിക്കുന്ന എല്ലാ മീനുകളും അതിൽ പെട്ടുപോകും.
പരിസരത്തെ മീനുകളെ ഒട്ടാകെ പ്രജനനം നടത്താനനുവദിക്കാതെ പിടിക്കാൻ പത്താഴത്തിനു കഴിയുന്നതുകൊണ്ട് ഇവ വ്യാപിച്ചാൽ മത്സ്യങ്ങളുടെ അംഗബലം തകർന്നു പോകും.
പത്താഴങ്ങൾ ലോകത്ത് എല്ലായിടത്തും ഉണ്ടായിരുന്നു എന്നാൽ ഇവയ്ക്ക്  വലിയ വിനാശശേഷിയുണ്ടെന്നും വളരെ  നേരത്തേ തന്നെ  ലോകം തിരിച്ചറിഞ്ഞിരുന്നു.
800 വർഷം മുന്നേയാണ് ഇംഗ്ലണ്ടിൽ പത്താഴം നിരോധിച്ചത്.
കേരളത്തിലും ഇപ്പോൾ പത്താഴം നിയമവിരുദ്ധമാണ്.
നഞ്ച്
പുതുവെള്ളക്കെട്ടുകളിൽ വിഷം കലക്കി മീൻ പിടിക്കുന്ന പതിവും ചിലർക്കുണ്ട്.
ഇതിനെ നഞ്ചു കലക്കൽ എന്നു പറയും.
ആ പ്രദേശത്തെ ജലജീവികളെ ആകെ കൊല്ലുകയാണ് നഞ്ചുകലക്കുമ്പോൾ ചെയ്യുന്നത്.
മീൻ‌പിടിത്തക്കാരൻ അയാൾ കണ്ട വലിപ്പമുള്ള മീനുകൾ മാത്രം  എടുത്തു പോകുന്നു.
ഊത്തയിളങ്കുമ്പോഴോ മറ്റേതു സമയത്തോ ജലാശയങ്ങളിൽ നഞ്ചു കലക്കുന്നത്  വിനാശകരമായ ക്രൂരതയാണെന്നു മാത്രമല്ല നിയമവിരുദ്ധവുമാണ്.
തോട്ട
സ്ഫോടകവസ്തുക്കൾ നാടൻ  കൈബോംബുകളോ  പാറമടയിൽ ഉപയോഗിക്കുന്ന ജലാറ്റിൻ  ഉപയോഗിച്ചോ  നഞ്ചിന്റെ അതേ ഫലം ഉണ്ടാക്കുന്ന രീതിയാണ് തോട്ട പൊട്ടിക്കൽ.
ഫലവും നഞ്ചുകലക്കൽ പോലെതന്നെ  ഇതും നിരോധിച്ച പ്രവൃത്തിയാണ്.
പവർ ലൈനുകളും ഇൻ‌വേർട്ടറുകളും കൊണ്ട് വെള്ളത്തിലേക്ക് വൈദ്യുതി പ്രവഹിപ്പിച്ച് മീൻ പിടിക്കുന്ന രീതിയാണിത്, ഇതിനും ആവാസവ്യവസ്ഥയെ നല്ലൊരളവിൽ തകർക്കാൻ കഴിയും എന്നു മാത്രമല്ല, മനുഷ്യർക്കും അപകടകരമായേക്കാം എന്നതിനാൽ നിയമവിരുദ്ധം തന്നെ.
ഇടവപ്പാതിയിലെ രാത്രികാല ഊത്തപിടുത്തം കേരളത്തിലെ ഗ്രാമീണമായ ഒരു വിനോദമാണ്.
↑ https://www.manoramaonline.com/karshakasree/features/2021/06/04/fishing-in-the-rain.html ↑ https://www.manoramanews.com/news/spotlight/2023/07/06/moovattupuzha-fish.html ↑ https://www.thejasnews.com/latestnews/ootha-pidutham-is-not-just-fishing-it-is-massacre-171063 ↑ https://www.mathrubhumi.com/fact-check/general/catching-fish-in-stream-and-field-is-jail-term-fact-check-1.8717829
ഊത്തപ്പം ഇംഗ്ലീഷ് വിലാസം https://ml.wikipedia.org/wiki/Uttapam വരാണസിയിൽ നിന്നുള്ള ഒരു ദൃശ്യം
തെക്കെ ഇന്ത്യയിൽ പ്രധാനമായും തമിഴ്‌നാട്ടിൽ നിന്നുള്ള ഒരു ഭക്ഷണവിഭവമാണ് ഊത്തപ്പം ( Tamil : ஊத்தப்பம்) ( Telugu :ఉతప్పం ) ( കന്നഡ : ಉತ್ತಪ್ಪಾ ).
ഇതിന്റെ മാവ് ഉണ്ടാക്കുന്ന ഉഴുന്ന് , അരി 1:3 എന്ന അനുപാതത്തിൽ ചേർത്താണ് ഉണ്ടാക്കുന്നത്.
ദോശ ഉണ്ടാക്കുന്നതുപോലെ തട്ടിൽ മാവ് പരത്തിയാണ് ഉത്തപ്പവും ഉണ്ടാക്കുന്നത്.
ഇതിന്റെ മുകളിൽ പിന്നീട് തക്കാളി , സവാള എന്നിവ ചെറുതായി അരിഞ്ഞ മിശ്രിതം രുചിക്ക് വേണ്ടി ചേർക്കുന്നു.
ഇതിന്റെ പല തരങ്ങളിൽ തക്കാളി, സവാള മിശ്രിതത്തിനു പകരം തേങ്ങയും ചേർക്കാറുണ്ട്.
കൂടാതെ ചില തരങ്ങളിൽ പച്ചക്കറികളും മിശ്രിതമായി ചേർക്കുന്നു.
വിദേശങ്ങളിൽ ഉത്തപ്പം ഇന്ത്യൻ പിറ്റ്‌സ എന്ന പേരിലും അറിയപ്പെടുന്നു.
മാവ് അരിയും ഉഴുന്നും മറ്റും തയ്യാറാക്കുന്നത് ഒഴിവാക്കി പെട്ടെന്നുണ്ടാക്കുന്ന രീതിയിൽ ഇതിന്റെ മാവ് മിശ്രിതം സാ‍ധാരണ ലഭ്യമാണ്.
ഒരു സാധാരണ വലിപ്പമുള്ള ഉത്തപ്പത്തിൽ 180 കലോറി അടങ്ങുന്നുണ്ടെന്നാണ് കണക്കാക്കുന്നത്.
ഇതിന്റെ കൂടെ സാധാരണ കഴിക്കാൻ കൂട്ടുന്നത് സാമ്പാർ , തേങ്ങ ചട്‌ണി എന്നിവയാണ്.
പുറത്തേക്കുള്ള കണ്ണികൾ Uttapam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Recipe for Uttapam
അരപ്പവൻ ഇംഗ്ലീഷ് വിലാസം https://ml.wikipedia.org/wiki/Arappavan
1961-ൽ പുറത്തിറങ്ങിയ മലയാള ചലച്ചിത്രമാണ് അരപ്പവൻ .
കെടാമംഗലം ആദ്യമായി ഗാനങ്ങൾ എഴുതിയ ചിത്രം എന്നപ്രത്യേകത ഇതിനുണ്ട്.
ഈ ചിത്രത്തിന്റെ തിരക്കഥയും സംഭാഷണവും രചിച്ചതും ചായക്കടക്കാരൻ പാച്ചു എന്ന കഥാപാത്രത്തെ അവതരിപ്പിച്ചതും അദ്ദേഹം തന്നെ.
പ്രമുഖ താരങ്ങൾ അഭിനയിച്ചിട്ടും തമിഴിലെ പ്രമുഖ സംവിധായകനായ ശങ്കർ സംവിധാനം നിർവഹിച്ചിട്ടും ഈ ചിത്രം ഒരു പരാജയമായിരുന്നു.
സത്യൻ പ്രേംനവാസ് ടി.എസ്. മുത്തയ്യ കെടമംഗലം സദാനന്ദൻ എസ്.പി. പിള്ള ജി.കെ. പിള്ള പട്ടം സ്ദൻ ശ്രീനാരായണ പിള്ള കാലക്കൽ കുമാരൻ അംബിക ശാന്തി കെ.പി.എ.സി. സുലോചന മാസ്റ്റർ പ്രിൻസ് ഗായകർ
എ.പി. കോമള കെ. സുലോചന കെടാമംഗലം സദാനന്ദൻ പി. ലീല പി.ബി. ശ്രീനിവാസൻ പട്ടം സദൻ അവലംബം പടം കാണുക
അരപ്പവൻ 1961
അരമനപ്പടി ഇംഗ്ലീഷ് വിലാസം https://ml.wikipedia.org/wiki/Aramanappadi
കേരള സംസ്ഥാനത്തിൽ പത്തനംതിട്ട ജില്ലയിൽ അടൂർ താലൂക്കിൽ അടൂരിന്റെ ഹൃദയഭാഗത്തു നിന്നും ഏകദേശം 2 കി.
മി.വSക്കു ഭാഗത്ത് MCറോഡിനോട് ചേർന്നുള്ള വാഹന കാത്തിരുപ്പ് ഭാഗമാണ് അരമനപ്പടി .
ഇവിടെ ക്രിസ്ത്യൻ മാർത്തോമ്മാ സുറിയാനി സഭയുടെ അടൂർ മാവേലിക്കര ഭദ്രാസനം (അരമന ) സ്ഥിതി ചെയ്യുന്നതിനാൽ അരമനപ്പടി എന്നു ഈ ഭാഗം അറിയപ്പെടുന്നു.
ഈ ഭാഗത്ത് നിന്നും അര കി.
മി വടക്കോട്ട്‌ അടൂരിലേക്കുള്ള വഴിമധ്യേ M C റോഡും KP റോഡും തമ്മിൽ ചേരുന്ന ഭാഗത്ത് അടൂർ ഗവ.
ബോയ്സ് ഹയർ സെക്കണ്ടറി സ്കൂൾ സ്ഥിതി ചെയ്യ്യുന്നു
അരബിന്ദോ ഭട്ടാചാര്യ ഇംഗ്ലീഷ് വിലാസം https://ml.wikipedia.org/wiki/Aurabindo_Bhattacharya
ബംഗാളി , മണിപ്പുരി , ഒഡിയ , അസമീസ് തുടങ്ങി പല ഭാഷകളിലായി 200ഓളം ചലച്ചിത്രങ്ങളുടെ ചിത്രസംയോജനം നിർവഹിച്ച ചലച്ചിത്ര സാങ്കേതിക വിദഗ്ദ്ധനാണ് അരബിന്ദോ ഭട്ടാചാര്യ അവലംബം ↑ {{ cite news }} : Check date values in: | accessdate= and | date= ( help ) CS1 maint: bot: original URL status unknown ( link ) പുറത്തേക്കുള്ള കണ്ണി
Arabinda Bhattacharya (Editor) demonstrating the Steenbeck machine
ഇന്റർനെറ്റ് മൂവി ഡാറ്റാബേസിൽ നിന്ന് അരബിന്ദോ ഭട്ടാചാര്യ
അരബെല്ല എലിസബത്ത് റൂപെൽ ഇംഗ്ലീഷ് വിലാസം https://ml.wikipedia.org/wiki/Arabella_Elizabeth_Roupell Liparia splendens Strophanthus gratus first published as Roupellia grata
ഇംഗ്ലീഷുകാരിയായ ഒരു പുഷ്പ ചിത്രകാരിയായിരുന്നു അരബെല്ല എലിസബത്ത് റൂപെൽ.
സ്പെസിമെൻ ഓഫ് ദി ഫ്ലോറ ഓഫ് സൗത്ത് ആഫ്രിക്ക ബൈ എ ലേഡി എന്ന ശീർഷകത്തിന് കീഴിൽ 1849-ൽ പ്രസിദ്ധീകരിച്ച ഒരു അജ്ഞാത പുഷ്പചിത്രത്തിന്റെ പേരിൽ ശ്രദ്ധിക്കപ്പെട്ടു.
എഡ്മണ്ടിലെ ആംഗ്ലിക്കൻ ക്രൈസ്‌തവ പുരോഹിതനായ റവ.
ജോൺ ഡ്രൈഡൻ പിഗട്ടിന്റെ മകളായിരുന്നു റൂപെൽ.
ഈസ്റ്റ് ഇന്ത്യാ കമ്പനി ഉദ്യോഗസ്ഥനായ തോമസ് ബൂൺ റൂപെലിനെ 1840 സെപ്റ്റംബർ 16 ന് വിവാഹം കഴിച്ചു.
1843-ൽ, മൂത്തമകന്റെ ജനനത്തിനു തൊട്ടുപിന്നാലെ, ഭർത്താവിനെ സേവന അവധിക്ക് കേപ്പിലേക്ക് നിയമിച്ചു.
അവർ അദ്ദേഹത്തോടൊപ്പം പോകാൻ തീരുമാനിച്ചു.
ദക്ഷിണാഫ്രിക്കയിൽ രണ്ടുവർഷക്കാലം താമസിച്ച സമയത്ത് പ്രാദേശിക പൂക്കൾ ചിത്രീകരിച്ചു.
അക്കാലത്ത് കൊൽക്കത്ത ബൊട്ടാണിക്കൽ ഗാർഡന്റെ ചുമതല വഹിച്ചിരുന്നതും കേപ് ടൗൺ ഹോട്ടലിലെ റൂപൽസിന്റെ അതിഥിയും ആയ കേപ്പിലേക്കുള്ള ഒരു സന്ദർശകനായ നഥാനിയേൽ വാലിച്ച് , അവളുടെ ചിത്രത്തിന്റെ ഗുണനിലവാരം കണ്ട് ആശ്ചര്യപ്പെട്ടു.
കേപ് നാട്ടിൻപുറങ്ങളിലേക്ക് യാത്രകൾ സംഘടിപ്പിക്കുന്നതിനായി വാലിച്ച് റൂപലിനൊപ്പം കുടുംബത്തെ സുഹൃത്തുക്കളായ തോമസ് മക്ലിയർ , കേപ് ജ്യോതിശാസ്ത്രജ്ഞൻ റോയൽ, ഭാര്യ മേരി എന്നിവർക്ക് പരിചയപ്പെടുത്തി.
കേപ്ടൗണിലെ ബൊട്ടാണിക്കൽ ഗാർഡന്റെ ആസൂത്രകനും ഡവലപ്പറുമായ ബാരൻ വോൺ ലുഡ്‌വിഗ് , ക്യൂ പ്ലാന്റ് കളക്ടർ ജെയിംസ് ബോവി എന്നിവരും റൂപലുമായി ചങ്ങാത്തത്തിലായി.
1845-ൽ റൂപെൽസ് മദ്രാസിലേക്ക് മടങ്ങി.
അവിടെ അരബെല്ല റൂപെൽ തന്റെ ബൊട്ടാണിക്കൽ പെയിന്റിംഗ് തുടർന്നു.
1846-ൽ കൊൽക്കത്തയിൽ നിന്ന് വാലിച്ച് ലണ്ടനിലേക്ക് വിരമിച്ചപ്പോൾ, സർ വില്യം ജാക്സൺ ഹുക്കറിനെ കാണിക്കാൻ അവളുടെ ചില ചിത്രങ്ങൾ എടുക്കാൻ അനുവദിക്കണമെന്ന് അദ്ദേഹം അവളോട് ആവശ്യപ്പെട്ടു.
ഹുക്കർ അവളുടെ ചിത്രീകരണത്തിൽ സന്തുഷ്ടനായിരുന്നു.
അരബെല്ലയുടെ സഹോദരൻ സസ്യശാസ്ത്രജ്ഞൻ ജോർജ്ജ് റൂപെൽ പ്രസിദ്ധീകരണത്തിനായി പത്ത് പ്ലേറ്റുകൾ തിരഞ്ഞെടുത്തു.
ഹുക്കറുടെയും വാലിച്ചിന്റെയും ശുഭാശംസ ലഭിച്ച പ്ലേറ്റുകൾ പ്രശസ്ത വിക്ടോറിയൻ ലിത്തോഗ്രാഫർ പോൾ ഗൗസിക്ക് കൈമാറി.
പാൽ മാളിലെ ഷേക്സ്പിയർ പ്രസ്സിലെ പ്രിന്റർ ഡബ്ല്യു. നിക്കോളിനായി ചിത്രീകരണങ്ങൾ തയ്യാറാക്കി.
പ്ലേറ്റുകൾക്കൊപ്പമുള്ള വിവരണാത്മക വാചകം നൽകിയത് ഐറിഷ് സസ്യശാസ്ത്രജ്ഞനായ വില്യം ഹെൻറി ഹാർവിയാണ് .
നൂറു വരിക്കാരെ പട്ടികപ്പെടുത്തിയതിൽ വലിയൊരു ഭാഗം പീരേജിൽ നിന്നുള്ളവരാണ്.
വിക്ടോറിയ , പ്രിൻസ് ആൽബർട്ട് , ഈസ്റ്റ് ഇന്ത്യാ കമ്പനിയുടെ ഡയറക്ടർമാർ എന്നിവരെ കണക്കാക്കിയിരുന്നില്ല.
ഈ പുസ്തകം ഇംഗ്ലണ്ടിൽ മാത്രമല്ല, ഭൂഖണ്ഡത്തിലും മികച്ച സ്വീകാര്യത നേടി.
അവിടെ രചയിതാവിനെ റീജൻസ്ബർഗ് സൊസൈറ്റി ഓഫ് ആർട്‌സിലെ അംഗമായി തിരഞ്ഞെടുക്കപ്പെട്ടു.
നന്ദിയോടും വാത്സല്യത്തോടും ഉള്ള എല്ലാ വികാരങ്ങളോടും കൂടിയ വാലിച്ചിന്റെ 'ആഹ്ലാദകരമായ പ്രോത്സാഹനവും ശാസ്ത്രീയ മാർഗനിർദ്ദേശവും' അംഗീകരിച്ചുകൊണ്ടാണ് ഈ കൃതി സമർപ്പിച്ചിരിക്കുന്നത്.
അറ്റ്ലസ് ഫോളിയോയുടെ 110 പകർപ്പുകൾ മാത്രമാണ് അച്ചടിച്ചതെന്ന് കരുതുന്നു, ഇത് സൃഷ്ടിയെ അപൂർവവും ചെലവേറിയതും ശേഖരിക്കുന്നവർക്ക് വളരെ അഭിലഷണീയവുമാക്കുന്നു.
Roupell എന്നാണ് സസ്യശാസ്ത്രസംബന്ധിയായ കാര്യങ്ങളിൽ ഇദ്ദേഹത്തെ പരാമർശിക്കുമ്പോൾ ഉപയോഗിക്കുന്ന ചുരുക്കെഴുത്ത്.
അവലംബം {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : | volume= has extra text ( help ) ; Invalid | ref=harv ( help ) പുറത്തേക്കുള്ള കണ്ണികൾ Biography of അരബെല്ല എലിസബത്ത് റൂപെൽ at the S2A3 Biographical Database of Southern African Science Arabella Elizabeth Roupell എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അരപ്പള്ളി ഇംഗ്ലീഷ് വിലാസം https://ml.wikipedia.org/wiki/Thiruvithamcode_Arappally
തിരുവിതാംകോട് അരപ്പള്ളി
തമിഴ്നാട്ടിലെ കന്യാകുമാരി ജില്ലയിൽ തിരുവിതാംകോട് എന്ന സ്ഥലത്ത് സ്ഥിതി ചെയ്യുന്ന ഒരു ക്രൈസ്‌തവ ദേവാലയമാണ് അരപ്പള്ളി എന്ന് അറിയപ്പെടുന്ന സെന്റ് മേരീസ് ഓർത്തഡോക്സ് സുറിയാനി പള്ളി (St. Mary’s Orthodox Syrian Church,Thiruvithamcode).
ചരിത്രം പള്ളിയുടെ പാർശ്വഭാഗത്ത് നിന്നുള്ള ദൃശ്യം
ക്രി പി 63-ൽ വിശുദ്ധ തോമാശ്ലീഹാ സ്ഥാപിച്ചതായി വിശ്വസിക്കപ്പെടുന്ന ഈ പള്ളി ലോകത്തിലെ ഏറ്റവും പ്രാചീനമായ ക്രൈസ്‌തവ ദേവാലയങ്ങളിൽ ഒന്നായി കരുതപ്പെടുന്നു.
തദ്ദേശവാസികൾ ഈ ദേവാലയത്തെ ആദരപൂർവ്വം തോമയാർ കോവിൽ എന്നു വിളിക്കുന്നു.
പഴയ തെക്കൻ തിരുവിതാംകൂറിൽ പെട്ട ഈ പള്ളി ഒരു കാലത്ത് മലങ്കര നസ്രാണികളുടെ പ്രധാന ആരാധനാ കേന്ദ്രങ്ങളിലൊന്നായിരുന്നു.
എന്നാൽ ഇവിടെയുള്ള ക്രൈസ്തവ സമൂഹത്തിൽ നിന്ന് നല്ലൊരു ശതമാനം മറ്റ് ഭാഗങ്ങളിലേക്ക് കുടിയേറിയതു മൂലവും ചരിത്രരേഖകളുടെ അപര്യാപ്തത മൂലവും വളരെക്കാലമായി ശ്രദ്ധ ലഭിക്കാതെ കിടക്കുകയായിരുന്നു.
കഴിഞ്ഞ നൂറ്റാണ്ടിന്റെ പകുതിയോടെ ദേവാലയത്തിന്റെ  പരമ്പരാഗത തനിമ നഷ്ടമാക്കാതെയുള്ള പുനരുദ്ധാരണശ്രമങ്ങൾക്ക് സഭ തുടക്കമിടുകയും 2007 ഡിസംബർ 16-ന് ഈ പള്ളിയെ അന്തർദേശീയ മാർത്തോമൻ തീർത്ഥാടന കേന്ദ്രം (International St. Thomas Pilgrim Centre) ആയി പ്രഖ്യാപിക്കുകയും ചെയ്തു.
പേരിന് പിന്നിൽ അരപ്പള്ളിയുടെ ഉൾവശം
ഭാരതത്തിൽ സുവിശേഷം അറിയിക്കാനെത്തിയ തോമാശ്ലീഹാ ഏഴരപ്പള്ളികൾ സ്ഥാപിച്ചു എന്ന പരമ്പരാഗത വിശ്വാസത്തിലെ അരപ്പള്ളി യായി പരിഗണിക്കുന്ന ദേവാലയമാണ് തിരുവിതാംകോടുള്ള ഈ പള്ളി.
എന്നാൽ എന്തു കൊണ്ട് ഈ പള്ളി അരപ്പള്ളിയായി അറിയപ്പെടുന്നു എന്ന വിശദീകരണത്തിൽ അഭിപ്രായ ഐക്യമില്ല.
മറ്റ് ഏഴു പള്ളികളുമായുള്ള താരതമ്യത്തിൽ ചെറിയ ദേവാലയമായതിനാലാണ് 'പകുതി' എന്നർത്ഥത്തിൽ അര എന്ന വിശേഷണം വന്നുവെന്നതാണ് ഒരു അഭിപ്രായം.
എന്നാൽ 'രാജാവ്' എന്നർത്ഥമുള്ള അരചൻ എന്ന ദ്രാവിഡ പദത്തിൽ ഉള്ള അര , രാജകീയം എന്നർത്ഥത്തിൽ അരമന,അരയാൽ  എന്നീ വാക്കുകളിലെപ്പോലെ ബഹുമാനസൂചകമായി ഇവിടെയും ഉപയോഗിക്കുന്നു എന്നാണ് മറ്റൊരു അഭിപ്രായം.
രാജാവിന്റെ അംഗീകാരത്തോടെയും പ്രത്യേക പരിഗണനയിലും പണി കഴിപ്പിച്ച ദേവാലയമായതിനാലാണ് ഈ സ്ഥാനം ലഭിച്ചതെന്നാണ് ഇതിന്റെ വിശദീകരണം.
ജറുസലേമിൽ ശലോമോൻ രാജാവ് പണിയിച്ച ദേവാലയത്തിന്റെ കൃത്യം പകുതി അളവിലാണ്  ഈ പള്ളിയുടെ നിർമ്മാണമെന്നും അതു കൊണ്ടാണ് അരപ്പള്ളി എന്ന് വിളിക്കുന്നതെന്നും വിശ്വസിക്കുന്നവരുമുണ്ട്.
തിരുവനന്തപുരത്ത് നിന്നും 54 കിലോമീറ്ററും കന്യാകുമാരിയിൽ നിന്ന് 34 കിലോമീറ്ററും നാഗർകോവിൽ നിന്ന് 20 കിലോമീറ്ററും അകലെയായി ഈ ദേവാലയം സ്ഥിതി ചെയ്യുന്നു.
പത്മനാഭപുരം കൊട്ടാരവും ചിന്നമുട്ടം തുറുമുഖവും പള്ളിയുടെ സമീപപ്രദേശങ്ങളിലാണ്.
പുറത്തേക്കുള്ള കണ്ണി അരപ്പള്ളിയുടെ വെബ്‌സൈറ്റ് Archived 2010-02-12 at the Wayback Machine .
അവലംബം മാതൃഭൂമി യാത്ര ദ്വൈമാസിക, സെപ്തം- ഒക്ടോ 2010 ലക്കം പേജ്82
അരപ്പുപുരട്ടൽ (മാരിനേഷൻ) ഇംഗ്ലീഷ് വിലാസം https://ml.wikipedia.org/wiki/Marination കോഴിയിറച്ചി അരപ്പുപുരട്ടിയത്
ആഹാരപദാർത്ഥങ്ങളൂടെ രുചി വർദ്ധിപ്പിയ്ക്കുന്നതിനായി  വിവിധ പാചക ചേരുവകൾ  എണ്ണയിലോ മറ്റോ യോജിപ്പിച്ച് ഭക്ഷണ സാധനങ്ങളിൽ പുരട്ടുന്നതിനെയാണ് അരപ്പുപുരട്ടൽ (മാരിനേഷൻ) എന്നു പറയുന്നത്.
പ്രധാനമായും മൂന്നു തരത്തിലുള്ള മാരിനേഡുകൾ ഉണ്ട്.
പാകം ചെയ്യാത്തവ.
പാകം ചെയ്തവ.
ഡ്രൈ മാരിനേഡുകൾ
ആസിഡ്,എണ്ണ, സുഗന്ധവ്യഞ്ജനങ്ങൾ എന്നിങ്ങനെ  മൂന്നു ചേരുവകൾ ആണ് ഇതിൽ ഉപയോഗിയ്ക്കുന്നത്.
അരയന്നക്കൊക്ക് ഇംഗ്ലീഷ് വിലാസം https://ml.wikipedia.org/wiki/Flamingo
കൊക്കുകളുടെ വർഗ്ഗത്തോടു ബന്ധമുള്ള പക്ഷിയാണ് അരയന്നക്കൊക്ക് .
കഴുത്തിനും കാലുകൾക്കും വളരെയധികം നീളമുള്ള ഇത് ഫിനിക്കോപ്റ്റെറിഡേ പക്ഷികുടുംബത്തിൽപ്പെടുന്നു.
ഈ കുടുംബത്തിലെ ഫോണിക്കോപ്പ് റ്റൈറസ് എന്ന ജീനസ്സിൽ ആറു സ്പീഷീസാണുള്ളത്.
അതിൽ ഫോണിക്കോപ്പ് റോസിയസ് എന്ന് ശാസ്ത്രീയനാമമുള്ള നീർനാരകൾ മാത്രമേ ഇന്ത്യയിൽ കാണപ്പെടുന്നുള്ളു.
ഇതിന്റെ കൊക്കുകൾ ചെറുതും താറാവിന്റേതു പോലെ പരന്നതുമാണ്.
മേൽച്ചുണ്ടിന്റെ അഗ്രഭാഗം നേരെ കീഴോട്ടു മടങ്ങിയിരിക്കും.
ശരീരത്തിനു മൊത്തത്തിൽ ഇളംചുവപ്പു കലർന്ന വെള്ളനിറമാണുള്ളത്.
ചിറകിലുള്ള തൂവലുകൾ കറുത്തതാണ്.
തോൾഭാഗത്ത് കടുത്ത ചുവപ്പുനിറമായിരിക്കും.
അരയന്നക്കൊക്ക്.
അരയന്നക്കൊക്കുകൾ പറ്റമായി അർധവൃത്താകൃതിയിൽ പറന്നും ആഴം കുറഞ്ഞ തീരപ്രദേശങ്ങളിൽ വെള്ളത്തിലൂടെ ചവുട്ടിനടന്നും ഇര പിടിക്കുന്നു.
കക്ക , നത്തയ്ക്ക , ഞണ്ട് തുടങ്ങിയ ജീവികളെ ചെളിവെള്ളത്തിൽനിന്നും അരിച്ചുപിടിക്കുന്നതിനുതകുന്ന തരത്തിൽ ഇവയുടെ കൊക്കുകളിൽ അരിപ്പപോലെ പ്രവർത്തിക്കുന്ന പടലങ്ങളുണ്ട്.
ഇരയെ പിടിക്കുമ്പോൾ തല പുറകിലേക്കു വലിച്ച് ഒരു കോരികപോലെ ചലിപ്പിക്കുന്നു.
ആഴംകുറഞ്ഞ പൊയ്കകളിൽ ചെളിയും കളിമണ്ണും കൂമ്പാരംകൂട്ടി അതിനുള്ളിലാണ് മുട്ടയിടുന്നത്.
ആൺപക്ഷിയും പെൺപക്ഷിയും മാറിമാറി മുപ്പതുദിവസം അടയിരുന്നു മുട്ടവിരിക്കുന്നു.
ഒരു പ്രാവശ്യം അടയിരിക്കുമ്പോൾ ഒന്നോ രണ്ടോ മുട്ടകൾ കാണും.
വെള്ളപ്പൂടകൾപോലുള്ള നേർത്ത തൂവലുകളും കുറുകിയ കാലും നേരേ നീണ്ട കൊക്കുള്ള കുഞ്ഞുങ്ങൾ വിരിഞ്ഞ് രണ്ടു മൂന്നു ദിവസത്തിനകം കൂടുവിട്ടു പുറത്തിറങ്ങും.
ആൺ പക്ഷിയും പെൺ പക്ഷിയും ഒരേ പോലെ അന്നനാളത്തിൽ നിന്നു തികട്ടിയെടുക്കുന്ന ഒരുതരം പാലുപോലുള്ള വെളുത്ത കുഴമ്പ് കുഞ്ഞുങ്ങൾക്ക് ആഹാരമായി നൽകുന്നു..
ഏഷ്യയുടെ മധ്യ-പശ്ചിമഭാഗങ്ങളിലും ഇന്ത്യയുടെ പശ്ചിമോത്തരഭാഗങ്ങളിലും കാസ്പിയൻ കടൽ, പേർഷ്യൻ ഉൾക്കടൽ, ദക്ഷിണാഫ്രിക്ക എന്നിവിടങ്ങളിലും ഇവ കണ്ടുവരുന്നു.
ഉപനിരകൾ
അരയന്നക്കൊക്ക് ആറു സ്പീഷീസാണുള്ളത് Species Geographic location വലിയ അരയന്നക്കൊക്ക് ( Phoenicopterus roseus ) Old World ആഫ്രിക്കയിലെ ചില പ്രദേശങ്ങൾ , സൗത്ത് യൂറോപ്പ് , സൗത്ത് -വെസ്റ്റ് ഏഷ്യ (most widespread flamingo).
ചെറിയ അരയന്നക്കൊക്ക് ( Phoeniconaias minor ) ആഫ്രിക്ക മുതൽ നോർത്ത് വെസ്റ്റ് ഇന്ത്യ വരെ (most numerous flamingo).
ചിലിയൻ അരയന്നക്കൊക്ക് ( Phoenicopterus chilensis ) New World മിതോഷ്‌ണമായ സൗത്ത് അമേരിക്കൻ പ്രദേശങ്ങളിൽ .
James's flamingo ( Phoenicoparrus jamesi ) ഉയരം കൂടിയ ആൻഡീസ്‌ പ്രദേശങ്ങളിൽ പെട്ട പെറു , ചിലി , ബൊളീവിയ , അർജന്റീന എന്നിവിടങ്ങളിൽ .
Andean flamingo ( Phoenicoparrus andinus ) ഉയരം കൂടിയ ആൻഡീസ്‌ പ്രദേശങ്ങളിൽ പെട്ട പെറു , ചിലി , ബൊളീവിയ , അർജന്റീന എന്നിവിടങ്ങളിൽ .
അമേരിക്കൻ അരയന്നക്കൊക്ക് ( Phoenicopterus ruber ) കരീബിയൻ ദ്വീപ സമൂഹം , കരീബിയൻ മെക്സിക്കോ , ബെലിസി , വെനിസുവേല , ഗാലപോഗ്‌സ് ദ്വീപ സമൂഹം ..
P. croizeti fossil ഉപനിരകൾ
മണ്മറഞ്ഞു പോയ സ്പീഷീസുകൾ Phoenicopterus floridanus Brodkorb 1953 (Early Pliocene of Florida) Phoenicopterus stocki (Miller 1944) (Middle Pliocene of Rincón, Mexico) Phoenicopterus siamensis Cheneval et al. 1991 Phoenicopterus gracilis Miller 1963 (Early Pleistocene of Lake Kanunka, Australia) Phoenicopterus copei (Late Pleistocene of W North America and C Mexico) Phoenicopterus minutus (Late Pleistocene of California, USA) Phoenicopterus croizeti (Middle Oligocene – Middle Miocene of C Europe) Phoenicopterus aethiopicus Phoenicopterus eyrensis (Late Oligocene of South Australia) Phoenicopterus novaehollandiae (Late Oligocene of South Australia) ഫ്ലെമിംഗോകൾ-റാസൽഖൂർ പക്ഷിസങ്കേതത്തിൽ നിന്നുള്ള കാഴ്ച അവലംബം ↑ {{ cite journal }} :  CS1 maint: unflagged free DOI ( link ) ↑ Gill, F and D Donsker (Eds).
IOC World Bird List (v 6.3).
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അരയന്നക്കൊക്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എക്കിനേഷ്യ ഇംഗ്ലീഷ് വിലാസം https://ml.wikipedia.org/wiki/Echinacea
ഡെയ്‌സി കുടുംബത്തിലെ സസ്യസസ്യങ്ങളുടെ ഒരു ജനുസ്സാണ് എക്കിനേഷ്യ /ˌɛkɪˈneɪʃiə/ 
പത്ത് ഇനങ്ങളുള്ള ഇവയെ പൊതുവെ കോൺഫ്ലവർ എന്ന് വിളിക്കുന്നു.